חמת לבן-נקודות

חמת לבן-נקודות (שם מדעי: Torquigener albomaculosus) הוא מין של דג ממשפחת הנפוחיתיים שבסדרת הנפוחיתאים שהתגלה בשנת 2014. הדג מצוי במי האוקיינוס השקט סביב איי ריוקיו שביפן ועד לחופי האי היפני אממי אושימה (Amami Ōshima).
 מאפיינים 
אורכו של דג זה עד 12 סנטימטר, ראשו וגופו חומים עם גב בעל כתמים לבנים, ובטן לבנה-כסופה מנומרת בכתמים לבנים. הדג חי עד לעומק 27 מטר מתחת המים, בקרבה לקרקעית הים החולית.

זכרי הדג יודעים לייצר קנים מעוגלים המזכירים מעגלי תבואה, בקוטר של שני מטרים בקרקע חולית על ידי חפירה בעזרת לסתותיהם ויצירת אזור מוגבה מעט מעל הקרקע בצורה מורכבת וסימטרית. הקנים הללו נמצאו על הקרקעית כבר ב-1995, אך עד 2014 לא התגלה מקורם. רק ב-2011 צפה צולל בדג, שלימים יוגדר כחמת לבן-נקודות, בתהליך יצירת הקן. מטרת הקנים היא למשוך את הנקבות ולשמש להטלת הביצים. הנקבות מתרשמות מגודלו של הקן וגם מהיכולת להביא גרגירי חול זעירים אליו. הקן משמש למחזור רבייה אחד בלבד. 

חמת לבן-נקודות הוא הדג היחיד הבונה מבני רבייה כה מורכבים 

דג זה צולם בסדרה "סיפור החיים", מאת דייוויד אטנבורו שהגדיר את הדג "האמן הגדול ביותר בממלכת החיות", עקב יצירתו המרשימה המתבצעת ללא שימוש בגפיים.  הגדיר דג זה כאחד מעשרת המינים החשובים ביותר של שנת 2015.

 ראו גם 

 , המפרט על מעגלי ההזדווגות הייחודיים למין זה 
 דג קרב סיאמי, הבונה קן בועות מורכב
 מעגלי תבואה, מבנים סימטריים על היבשה, שטרם הוסבר מקורם

 קישורים חיצוניים 

 הערות שוליים 

קטגוריה:נפוחיתיים
קטגוריה:דגי האוקיינוס השקט
קטגוריה:בעלי חיים שתוארו ב-2014